Аль-Фатихьат
Аль-Фатихьат (Iарб. الفاتحة — Схьадоьллург) — иза Къуръанан хьалхара сурат ду. Маккахь доссийна сурат а ду. Иза лаьтташ ду 7 айатах. Аль-Фа̄тихьат (Ӏаьр. الْفَاتِحَة‎‎ — «Схьадоьллург»), Ас-сабӀул-маса̄ни (Ӏаьр. السبع المثاني‎‎ — «Шозза-шозза ворхӀ»), йа Уммул-Китаб (Ӏаьр. أمّ الكتاب‎‎ — «Жайнин нана») — иза Къуръан чуьра уггар деза сурат ду. Маккахь доссийна ду иза, шена чохь ворхӀ аят а долуш. ДӀайаздарехь цуьнца дӀадолийна ду Къуръан, иза дешарца ламаз а дӀадоладо. Аль-Фатихьат суратан дуккха а цӀераш йу, имам ас-СуютӀис «Аль-иткъан фи Ӏулумил-Къуръан» жайнин чохь, салафийн заманахь хиллачу къурраийн маттехула лелла йолу 25 цӀе йагарйина. Царах йу: аль-Къуръанул-Ӏазим а, сурат аль-Хьамд а, аль-Вафийят а, аль-Кафият а. Дукхахболчу Ӏеламнехан бартхиллла иза Маккахь доьссина а ду, Мухьаммад пайхамаро Маккара хӀижрат далале доьссина а ду аьлла. Иза пхоьалгӀа доссийна сурат лоруш ду, аль-Ӏалакъ а, аль-Къалам а, аль-Муззаммил а, аль-Муддассир а сураташ диссийначул тӀаьхьа.